એમેઝોન સ્થાપવાનો વિચાર પણ તેને બુક્સ માટે જ આવેલો. જેફ પોતાની આ દુકાનથી ઓનલાઈન બુક વેચવા માંગતા હતા. દુનિયાના લેખકોને બેસ્ટસેલર બનાવવા માગતા હતા. એ પણ ઓછી કિંમતમાં. મૂળ કિંમત કરતા અડધી. પણ સમય જતા આ કંપનીમાં ડિવીડી, કપડા અને ઈલેકટ્રોનિક ગેજેટ પણ વેચાવા માંડ્યા. પોતાના ગેરેજમાં તેમણે આ કંપનીની સ્થાપના કરી અને સ્થાપના સમયે ત્રણ કમ્પ્યુટરથી ઓર્ડર લેવામાં આવતા. કંપનીનો સોફ્ટવેર ત્રણ લાખ રૂપિયામાં તૈયાર થયેલો. જે જેફના માતા પિતાએ દાવ પર લગાવ્યા હતા. તેમની માતાએ એક ઈન્ટરવ્યૂમાં કહ્યું છે કે, ‘મને ત્યારે ઈન્ટરનેટ એટલે શું ? તેની ખબર ન હતી. હું પૈસા કંપનીમાં નહીં જેફ પર લગાવી રહી હતી.’ કંપનીમાં માતા પિતાનો 6 ટકા હિસ્સો હતો. સન 2000 આવ્યું ત્યાંસુધીમાં તો માતા પિતા અરબપતિ બની ગયા હતા.